Արկադի Կարախանյան

Արկադի Ստեփանի Կարախանյան (անգլ.՝ Arkady Karakhanyan; մարտի 19, 1951(1951-03-19), Երևան, Հայկական ԽՍՀ, ԽՍՀՄ - նոյեմբերի 13, 2017(2017-11-13), Երևան, Հայաստան), հայ երկրաբան և սեյսմոլոգ։ 1995 թվականին ստացել է երկրաբանամիներալոգիական գիտությունների դոկտորի գիտական աստիճան։ 1998 թվականին հիմնել և ղեկավարել է «ԳԵՈՌԻՍԿ» գիտական ընկերությունը։ 2006- 2017 թվականներին եղել է ՀՀ Գիտությունների ազգային ակադեմիայի Երկրաբանական գիտությունների ինստիտուտի տնօրեն։
Համարվում է ակտիվ տեկտոնիկայի, պալեո և արխեոսեյսմոլոգիայի հայկական դպրոցի հիմնադիրը։ Նրա ղեկավարությամբ ստեղծվել է սեյսմոտեկտոնական նոր մոդել, որը ներառում էր ակտիվ բեկվածքների սեգմենտների ռիսկերի գնահատականները։ Մոդելը հանդիսացել է քարտեզ՝ Հայաստանի Հանրապետությունում նոր շենքերի կառուցման սեյսմիկ հավասարակշռության ապահովման համար։


== Կենսագրություն ==
Արկադի Կարախանյանը ծնվել է 1951 թվականի մարտի 19-ին Երևանում, զինվորականի ընտանիքում։
1973 թվականին ավարտել է Երևանի պետական համալսարանի երկրաբանության ֆակուլտետը։
Գիտական գործունեությունը սկսել է ՀՀ ԳԱԱ Երկրաբանական գիտությունների ինստիտուտում։
1983 թվականին Մոսկվայի պետական համալսարանի երկրաբանության ֆակուլտետում պաշտպանել է ատենախոսություն և ստացել երկրաբանամիներալոգիական գիտությունների թեկնածուի կոչում։ Ատենախոսության թեման եղել է «Անատոլիա-կովկասա-իրանական շրջանի կառուցվածքի շերտային համակարգի վերլուծությունը»։
Ուսումնասիրել է 1988 թվականի Սպիտակի երկրաշարժը և դրա հետևանքները։
1994 թվականից ղեկավարել է ՀՀ Գիտությունների ազգային ակադեմիայի գեոդինամիկայի և երկրաբանական վտանգավոր երևույթների դեպարտամենտը։
1995 թվականին Մոսկվայում պաշտպանել է ատենախոսություն՝ երկրաբանամիներալոգիական գիտությունների դոկտորի գիտական աստիճանի համար։ Ատենախոսության թեման եղել է «Անատոլիա-փոքրասիական օրեգոնի ակտիվ բեկվածքները և ուժեղ երկրաշարժները»։
1998 թվականին հիմնել է և ղեկավարել է «ԳԵՈՌԻՍԿ» գիտական ընկերությունը, որը զբաղվում է սեյսմիկ ռիսկերի ուսումնասիրություններով և գնահատումներով։ Աշխատել է Հայաստանում, Իրանում, Վրաստանում, Սիրիայում, Ռուսաստանում, Կիպրոսում, Թուրքիայում, Եգիպտոսում և Ղազախստանում։
2006- 2017 թվականներին եղել է ՀՀ Գիտությունների ազգային ակադեմիայի Երկրաբանական գիտությունների ինստիտուտի տնօրեն։
Եղել է Երևանում «ԻՆԻԳԵՈ»-ի հոբելյանական 42-րդ միջազգային սիմպոզիումի կազմակերպիչներից մեկը։ 2017 թվականի սեպտեմբերի 19-ին Սպիտակի շրջանում գիտական էքսկուրսիա է կազմակերպել սիմպոզիումի մասնակիցների համար։
Արկադի Կարախանյանը մահացել է 2017 թվականի նոյեմբերի 13-ին Երևանում։ Թաղված է Երևանի կենտրոնական գերեզմանատանը։


== Մրցանակներ և պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (Հայաստան, 2014 թվականի մայիսի 26)՝ Հայաստանի Հանրապետության օրվա կապակցությամբ՝ գիտության զարգացման մեջ ունեցած մեծ ավանդի համար։


== Կազմակերպությունների և կոմիտեների անդամություն ==
2010 — Երկրաբանական գիտությունների պատմության միջազգային կոմիտեի (INHIGEO) անդամ։
ՄԱԳԱՏԷ-ի ատոմային էլեկտրակայանների սեյսմիկ գնահատման գծով փորձագետ։


== Գրականություն ==
Գիտական մենագրություններ՝

Трифонов В. Г., Караханян А. С. Геодинамика и история цивилизаций. М.: Наука, 2004. 665 с. (Труды ГИН РАН; Выпуск 553).
Трифонов В. Г., Караханян А. С. Динамика Земли и развитие общества. М.: ОГИ, 2008. 440 с. (Труды ГИН РАН; Выпуск 585).Հիմնական գիտական հոդվածներ՝


== Ծանոթագրություններ ==


== Արտաքին հղումներ ==
A. Karakhanian — Публикации на Researchgate.
По индексу цитируемости мы занимаем престижное место — Интервью А. С. Караханяна. Голос Армении, 2016.
Площадка Армянской АЭС является самым безопасным местом в Армении Archived 2016-10-22 at the Wayback Machine. — Интервью А. С. Караханяна. ArmInfo, 2016.
Геология отвечает на вопросы истории — Интервью А. С. Караханяна. Голос Армении, 2013.